projecte-aina/catalan_government_crawling huggingface dataset:
Des de fa uns anys, l'avicultura ecològica ha estat en creixement constant.
El disseny de pautes alimentàries adequades per aquest tipus d'animals és una de les dificultats tècniques que hi ha a l'hora de garantir la viabilitat de les explotacions avícoles ecològiques, ja el que en aquest tipus d'activitat l'alimentació sol representar entre un 60 i un 65% de tots els costos productius.
En aquest dossier, que ha estat publicat per l'Institut Technique de l'Agriculture Biologique i coordinat per l'Antoine Ronsard, es tracten tots els temes que tenen a veure amb l'alimentació en les granges avícoles ecològiques, es fa un repàs de la reglamentació que afecta a l'alimentació de les aus de corral, de les seves necessitats nutricionals en funció de l'orientació i etapa productiva i dels valors nutricionals de les matèries primeres ecològiques.
Així mateix, es presenten diversos exemples de dietes amb un 100% dels ingredients ecològics i els rendiments que se'n poden esperar.
Descàrrega del dossier en llengua francesa, en format pdf:
Aquest primer treball ha estat liderat per la Facultat de Veterinària de la Universitat Autònoma de Barcelona (UAB) i ha consistit en avaluar la capacitat de producció i comercialització de matèries primeres ecològiques destinades a l'alimentació animal, de pinsos ecològics, així com d'animals ecològics de tots els sectors ramaders.
D'aquesta manera s'han identificat tant les fugues de productes ecològics catalans que es produeixen cap a la cadena de comercialització convencional com la quantitat de productes ecològics no catalans que ha d'importar el nostre sector agropecuari.
Així mateix, també s'ha valorat la percepció que tenen els diversos operadors agropecuaris ecològics sobre aquest tipus de producció.
Descàrrega del treball, en format pdf:
Interessant estudi, elaborat amb el suport de la Unió Europea a través del projecte Organic Revision.
Diversos investigadors de renom en el món de la ramaderia ecològica, com el doctor A. Sundrum, avaluen la possibilitat de dissenyar pautes alimentàries equilibrades per monogàstrics ecològics sense la utilització suplementària d'aminoàcids de síntesi.
Així mateix, es proposen moltes fórmules viables econòmicament i elaborades amb diverses fonts de proteïna natural.
Descàrrega de l'estudi en llengua anglesa, en format pdf:
Aquest estudi, realitzat el desembre de 2004 per l'empresa Incatema Consulting, va ser encarreagt per la Subdirecció General de Qualitat i Promoció Agroalimentària del MAPA, amb l'objectiu principal de fer una diagnosi en profunditat de la disponibilitat de matèries primeres per a proveïment en alimentació animal en ramaderia ecològica a l'estat espanyol.
El MARM disposa, per a la seva descàrrega, dins l'espai web del Pla d'acció de la Qualitat dels Productes Pesquers 2007-2008, d'aquesta guia per a l'aplicació de sistemes de certificació de la producció ecològica en el sector aqüícola, amb l'objectiu d'orientar i donar suport a les empreses interessades en la implantació de sistemes certificats que recullin la producció ecològica en el sector aqüícola.
Descàrrega d'aquesta guia, en format pdf, des de l'espai web del MARM:
Un article recent publicat al Journal of Applied Ecology demostra que, contràriament a la percepció popular, l'augment de la biodiversitat en l'explotació pot reduir els riscos de patògens transmesos pels aliments i l'agricultura ecològica és el sistema per augmentar els tipus correctes d'insectes i bacteris per suprimir aquests patògens.
Tot i que s'ha demostrat en molts estudis que l'augment de la biodiversitat de la granja té beneficis en funcions importants dels ecosistemes, com ara la pol·linització, el control de plagues i la salut del sòl, la seguretat alimentària ha estat percebuda com una excepció a la regla.
S'ha considerat que l'augment de la biodiversitat en una granja atreu la vida silvestre i aquesta difon el risc de contaminació per patògens transmesos pels aliments, com ara E. coli.
Aquesta percepció ha provocat un maneig agrícola basat en la por, que comporta l'eliminació de l'hàbitat natural per així dissuadir la proliferació de la vida silvestre.
Proves recents mostren que aquest maneig, en realitat, comporta més risc de problemes de seguretat alimentària.
Aquest estudi confirma que una major diversitat a la granja redueix el risc de patògens transmesos pels aliments.
Quan hi ha més diversitat per sobre del sòl, a base de diferents tipus de vegetació i conreus, s'incrementa la presència d'escarabats copròfags (que s'alimenten dels excrements).
Una major abundància d'aquests escarabats significa que es consumeixen més excrements generats per la vida silvestre i, per tant, se suprimeixen les incidències d'E. Coli.
S'ha trobat que en els sòls gestionats de forma ecològica hi ha més escarabats copròfags sobre la terra i més bacteris subterranis que també ajuden a suprimir els patògens.
Aquest estudi s'afegeix al creixent volum de literatura que suggereix que l'agricultura ecològica, que comporta un nivell més elevat de biodiversitat, pot ser més segura quan es tracta de brots de malalties de transmissió alimentària.
Enguany hi haurà tallers participatius, demostracions en directe, tastos comentats i xerrades per part dels mateixos productors ecològics presents en aquesta fira.
L'Ajuntament de la Seu d'Urgell està treballant per donar un nou impuls a la Fira de Productes Ecològics al Pirineu (PEP), que per quart any consecutiu se celebrarà al carrer dels Canonges, en el marc de la Fira de Sant Ermengol que té lloc el tercer cap de setmana del mes d'octubre.
En aquest sentit, la quarta edició de la Fira PEP oferirà tallers participatius, demostracions en directe, tastos comentats i xerrades per part dels mateixos productors ecològics presents en aquesta fira.
"L'objectiu és dinamitzar i fer més atractiva aquesta fira de productes ecològics al carrer dels Canonges per als visitants de la Fira de Sant Ermengol, esdeveniment mil·lenari de la nostra ciutat", remarca la tinent d'alcalde de Desenvolupament Local i Ocupació de l'Ajuntament urgellenc, Mireia Font.
D'altra banda, la Fira PEP també ha canviat la seva denominació passant de ser Fira de Productes Ecològics del Pirineu a Fira de Productes Ecològics al Pirineu, amb la voluntat d'atreure més varietat de productors ecològics encara que no tinguin seu social al Pirineu, i així esdevenir una fira més atractiva.
Una altra novetat de cara als productors que vulguin ser presents a la Fira PEP és la incorporació d'una fiança 'simbòlica' per tal donar cabuda a tots els professionals que realment hi vulguin ser presents i hagin formalitzat la inscripció.
Cal remarcar que els productors ecològics que vulguin prendre part en aquesta Fira PEP han de presentar una instància abans del 15 d'agost.
Ho poden fer tant de manera presencial a l'Oficina d'Atenció Ciutadana (OAC) de l'Ajuntament de la Seu d'Urgell com telemàtica al web de la Fira de Sant Ermengol ( http://www.firasantermengol.cat ) on a la pestanya de sol·licituds i instàncies podran emplenar el formulari corresponent.
La Fira PEP va néixer amb la finalitat de donar visibilitat a la producció, elaboració, transformació i comercialització ecològiques, tot facilitant la venda del producte en el marc de la Fira de Sant Ermengol de la Seu d'Urgell.
Aquesta fira té lloc en ple centre històric de la ciutat, concretament en el carrer dels Canonges i el carrer Santa Maria, a tocar de la catedral.
La Fira PEP està organitzada per l'Ajuntament de la Seu d'Urgell i compta amb el suport del Consell Català de la Producció Agrària Ecològica (CCPAE), el Departament d'Agricultura, Ramaderia, Pesca i Alimentació de la Generalitat de Catalunya i l'Institut per al Desenvolupament de l'Alt Pirineu i Aran (IDAPA).
Font: Ajuntament de la Seu d'Urgell
Fins el 21 de juliol de 2020 les universitats i els centres de recerca de Catalunya podran presentar els seus projectes enfocats a generar coneixement tècnic per desenvolupar el sector ecològic català.
El 23 d'abril el DARP va convocar els ajuts per fomentar la recerca aplicada en matèria de producció agroalimentària ecològica, on s'indicava que el el termini de presentació de sol·licituds era d'un mes a comptar de l'endemà de la pèrdua de vigència l'estat d'alarma per a la gestió de la crisi sanitària ocasionada per la COVID-19, o les seves pròrrogues.
Per tant, finalment el termini de presentació de sol·licituds és del 22 de juny al 21 de juliol de 2020.
La justificació dels projectes beneficiaris s'haurà de presentar abans de l'1 de novembre de 2021.
El Portal Educatiu consta d'un conjunt organitzat de recursos pedagògics posats a disposició, tant de les persones que conformen la comunitat educativa que vulguin assolir coneixements i destreses vinculades a les diferents matèries esmentades, com dels nostres estudiants, als que els ajudarà a impregnar-se d'aquest canvi cultural que suposa el repte de la transparència, la participació ciutadana i el govern obert.
Aquesta iniciativa, promoguda pel Govern de la Generalitat, considera el lliure ús i la utilització de les eines de la plataforma online i presenta una sèrie de cursos virtuals (e-aprenentatge), cada un d'ells constituït per una sèrie de components teòrics i pràctics en diferents nivells, als que es podrà accedir sense cap cost i en la temàtica que sigui del seu interès.
D'aquesta manera, a través d'aquest espai es pot trobar informació sobre com utilitzar el Portal Educatiu, els seus objectius, les modalitat de treball, els recursos disponibles, així com, informació sobre la Llei de la transparència, accés a la informació pública i bon govern, així com sobre regeneració democràtica, participació ciutadana i govern obert.
La difusió de la transparència entre els infants i joves del nostre país, incidirà a mig termini en un major compromís dels futurs quadres polítics i administratius amb la transparència i en el foment d'una ciutadania més implicada i coneixedora del sector públic.
Els objectius del Portal Educatiu són els següents:
Galeria virtual per col·leccions, artistes i obres d'art
Descobreix el Temple Expiatori de la Sagrada Família com si hi fossis!
Exposicions en línia de diferents temes històrics des de l'Edat Mitjana fins al món contemporani.
Material i visita virtuals sobre arqueologia com exposicions en línia o objectes en 3D.
Recorregut virtual per a visitar els monuments Patrimoni de la Humanitat de la ciutat de Tarragona en 3D.
La Setmana CodeWeek, promoguda per la Unió Europea, pretén apropar la programació i l'alfabetització digital a tothom d'una manera divertida i atractiva.
L'objectiu és fomentar la programació als diferents països de la Unió Europea com a activitat que afavoreix la resolució de problemes, la creativitat i el pensament estructurat.
Se celebra del 7 al 22 d'octubre de 2017.
Tots els centres educatius, universitats, associacions... que organitzeu alguna activitat relacionada amb la programació al llarg de la CodeWeek o en dates posteriors, esteu convidats a fer-les totes visibles.
Només cal que afegiu l' esdeveniment a la pàgina de Codeweek i ompliu la fitxa corresponent amb el màxim de dades.
Automàticament apareixereu al llistat d'esdeveniments i quedareu georeferenciats al mapa.
Presentació elaborada a partir del curs Aprendre amb mòbils i tauletes digitals a l'aula PQPI que conté les propostes de treball dels participants.
Xarxa educativa escolar amb la indexació de molts recursos per preparar les classes
En aquesta secció podreu resoldre tots els dubtes relacionats amb qüestions de propietat intel·lectual i els drets d'autoria.
Portal amb recursos i propostes didàctiques per treballar l'ús de les tic de forma transversal a 'aula.
Conjunt de microformacions per dissenyar i organitzar materials TIC.
Presentació amb amb idees interessants per utilitzar els mòbils a l'aula.
Recull d'apps educatives per impulsar l'ús dels dispositius mòbils a l'aula.
Blog que recull les propostes didàctiques presentades al taller A prendre amb mòbils i tauletes digitals.
Erasmus+ és el programa de la Comissió Europea per educació, formació, joventut i esport.
Tindrà vigència des del dia 1 de gener de 2014 fins al 31 de desembre de 2020 i comporta un increment significatiu dels fons destinats al desenvolupament del coneixement i les habilitats.
El programa és la resposta de la UE als reptes socioeconòmics actuals.
Es tracta d'una estratègia coordinada per al creixement i l'ocupació, anomenada Europa 2020, de la qual l'educació i la formació en són una part integral.
La inversió en educació i formació es considera clau per al desenvolupament del potencial personal, l'adquisició de noves habilitats i l'increment de les perspectives laborals.
La Comissió Europea obre una consulta pública per avaluar la rellevància dels objectius del programa Eramus+, l'efectivitat de les mesures per al seu assoliment i l'eficiència de la seva implementació.
El termini de resposta és del 28 de febrer fins al 31 de maig de 2017.
Aquest apartat conté una sèrie de 8 opuscles dedicats a diverses tradicions literàries no eurocèntriques.
Es tracta del material de la formació telemàtica Les altres literatures universals, del Servei d'Immersió i Acolliment Lingüístics.
Els opuscles pretenen ampliar el coneixement dels docents sobre aquestes literatures, amb el propòsit final d'ajudar a posar en valor la tradició cultural dels alumnes d'origen estranger davant de la resta de companys de l'aula ordinària i del centre.
Cada opuscle fa una aproximació a la literatura d'una zona geogràfica diferent.
La selecció d'aquestes literatures s'ha fet tenint en compte la procedència dels col·lectius més nombrosos dins l'alumnat d'origen estranger del nostre sistema educatiu.
Vídeo del concert de banda de les comarques de Girona, presentada pel Conservatori de música de la Diputació de Girona a la Sala Xavier Montsalvatge de l'Auditori de la ciutat, el dia 16 de març de 2013.
Vídeo de l'orquestra de corda de les comarques de Girona, presentada pel Conservatori de música de la Diputació de Girona a la Sala Sala Xavier Montsalvatge de l'Auditori de la ciutat, el dia 16 de març de 2013.
Vídeo de l'orquestra simfònica de les comarques de Girona, presentada pel Conservatori de música de la Diputació de Girona a la Sala Xavier Montsalvatge de l'Auditori de la ciutat, el dia 16 de març de 2013.
Pàgina de l'Edu365 dedicada a mostrar aquelles aplicacions que ajuden l'alumnat de totes les edats a aprendre a programar i a crear aplicacions.
Joc per introduir-se en conceptes de programació d'ordinadors sense necessitat de saber llegir ni escriure.
Joc adequat per utilitzar des d'infantil.
- Existeix versió per a web, per a iPad i per a Android
- L'objectiu és moure un robot per un tauler i il·luminar els quadrats marcats en blau
- Per moure el robot cal construir una seqüència d'instruccions iconogràfiques
Entorn de programació orientat a l'aprenentatge de la programació.
Es defineixen com a comunitat d'aprenentatge creatiu amb varis milions de projectes compartits.
Qualsevol programa fet en aquest entorn es pot compartir amb la resta del món.
- En accedir al web, cal donar-se d'alta com a usuari: Uneix-te a Scratch
- Per fer el primer programa cal fer clic al botó Crea
- Per veure el funcionament de les diferents parts de l'entorn de programació i veure'n les diferents funcionalitats accediu al recurs Introducció a l'Scratch
- Les Scratch Cards donen indicacions de com crear petits programes
En un món on estem envoltats de tecnologia, i on moltes de les nostres interaccions són amb ordinadors, aprendre a programar ens ajudarà a entendre com funcionen els diferents dispositius.
I més encara, aprendre a programar ens donarà una poderosa manera d'explorar les nostres idees i construir diferents coses, tant per treballar com per jugar.
Aprendre a programar, doncs, dins de l'àmbit educatiu ha de servir per a l'adquisició d'habilitats.
Habilitats que acabaran incidint en els aprenentatges curriculars dels nostres alumnes.
Parlem de: Creativitat, resolució de problemes, pensament estructural i lògic i tolerància a la frustració.
A un centre educatiu hi ha moltes situacions en les quals cal tenir en compte qüestions relacionades amb la propietat intel·lectual i els drets d'autoria.
La inclusió d'elements al bloc d'aula i a altres llocs web del centre, la reproducció de música, la projecció d'un vídeo a l'aula (comercial o gravat de la televisió), la representació d'una obra teatral, la producció d'elements audiovisuals (vídeos, programes de ràdio) la publicació d'activitats i materials didàctics (tant si inclouen elements creats per altres persones com si són de producció completament pròpia) i la publicació de treballs de l'alumnat en són alguns exemples.
Els centres educatius han de vetllar no només pel compliment de la legislació vigent en aquest àmbit sinó també perquè l'alumnat s'hi familiaritzi i la respecti en la seva activitat escolar.
En aquest espai, que presenta els aspectes bàsics de la Llei de Propietat Intel·lectual i drets d'autoria actualment vigents en l' àmbit educatiu, s'ofereix resposta a alguns dubtes que tradicionalment han estat a les aules i que mostren la necessitat de difondre, conèixer i compartir aquest marc legal i fer-ne un bon ús.
Els principals objectius que té aquest espai són els següents:
Us proposem escriure narracions molt breus, 300 paraules, a partir d'imatges.
Estan organitzades per nivells.
De cadascuna fem una proposta de treball que pot consistir en oferir-vos el començament d'una història que vosaltres heu de continuar o pensar com s'inicia un relat amb un final ja definit.
Un cop hàgiu escrit el text cal que el publiqueu, acompanyat de la imatge, en un bloc de la vostra escola.
Diferents propostes per escriure textos breus a partir d'imatges suggeridores.
Recull de propostes per escriure textos breus, de temes molt diversos, a partir d'imatges suggeridores.
Conjunt de propostes per escriure textos breus de diferents gèneres literaris al voltant d'una imatge.
Recorregut per les sales del museu des de qualsevol dispositiu
Descobriu de manera virtual l'interior de la catedral de Santiago de Compostela
Descobriu les pintures rupestres d'aquesta cova declarades Patrimoni de la Humanitat
Visita virtual per la col·lecció d'arts plàstiques del segle XX i XXI
Peces i objectes relacionats amb la vida i l'obra de Miguel de Cervantes
El 19 de novembre de 2014 tindran lloc simultàniament un centenar de xerrades-col·loqui a tot el territori adreçades a l'alumnat de 4t d'ESO i Batxillerat.
Aquestes sessions seran a càrrec d'investigadors i d'investigadores que explicaran la seva tasca, tant des del vessant científic com humà.
S'organitzaran en l'àmbit de cada Servei Educatiu de Zona.
Per a més informació cal adreçar-se al corresponent Servei Educatiu.
La Mancomunitat de Catalunya és la federació voluntària de les quatre diputacions de Catalunya, amb l'objectiu de recuperar la unitat trencada per la divisió provincial de 1833.
L'any 1911 la Diputació de Barcelona proposa a les altres tres diputacions tirar endavant la iniciativa, que al mes de setembre d'aquell mateix any accepten i aproven les bases de la seva constitució.
El suport català envers aquest nou ens supraprovincial es torna a manifestar el 24 d'octubre de 1913 amb una gran manifestació pel centre de Barcelona.
Pràcticament dos mesos després, el 18 de desembre, un decret del govern conservador d'Eduardo Dato permet la constitució de la Mancomunitat.
La constitució té lloc el 6 d'abril de 1914 al Palau de la Generalitat.
Prat de la Riba és elegit com a primer president d'aquest nou ens el 6 d'abril de 1914 amb 80 vots a favor, sis abstencions i cap vot en contra dels diputats de les quatre diputacions catalanes que formen l'Assemblea de la Mancomunitat.
En el seu primer discurs com a president, anuncia que l'objectiu prioritari de la Mancomunitat és dotar a tots els municipis de la seva escola, la seva biblioteca, el seu telèfon i la seva carretera.
I cal tenir present que l'any 1914 molts pobles de Catalunya no té cap d'aquests elements.
Prat de la Riba mor l'1 d'agost de 1917 a Castellterçol, a l'edat de 47 anys.
Com a successor, l'Assemblea elegeix a Josep Puig i Cadafalch, arquitecte prestigiós, historiador de l'art i membre fundador de l'Institut d'Estudis Catalans.
Al llarg de la seva trajectòria política, Puig i Cadafalch és reelegit tres vegades en els sis anys posteriors, sense cap rival.
Sota la seva presidència, el 1920 les quatre diputacions traspassen a la Mancomunitat tots els serveis i recursos que encara són de la seva titularitat.
L'any 1924, Primo de Rivera imposa Alfons Sala al capdavant d'aquesta institució catalana.
I és el mateix Primo de Rivera qui, l'any 1925, dissol definitivament la Mancomunitat de Catalunya.
Pàgina web amb les activitats programades per commemorar el centenari de la constitució de l'Escola del Treball (1914-2014)
El Departament d'Ensenyament recollint les directrius del Conveni del Consell d'Europa sobre la prevenció i la lluita contra la violència envers les dones i la violència domèstica, fet a Istanbul l'11 de maig del 2011 i que va entrar en vigor l'1 d'agost d'enguany, potencia la coeducació com a eina fonamental per prevenir la violència masclista i homòfoba, reduir conductes de risc i facilitar la detecció prematura de relacions abusives.
El Departament porta a terme un conjunt d'actuacions i de recursos basats en els pilars de l'escola inclusiva, en la coeducació, en la igualtat de drets, en l'equitat, en els valors i en el respecte a la diferència, com a eix fonamental en la prevenció de la violència masclista.
En el marc del Projecte de convivència, dins de l'apartat de Coeducació, el Departament d'Ensenyament ofereix aquesta aplicació on els centres poden realitzar la diagnosi del seu centre en matèria de coeducació, conèixer les propostes d'actuació i accedir als recursos necessaris per dur-la a terme.
Protocols per a la millora de la convivència.
En aquest espai de la XTEC es pot accedir als diversos protocols d'àmbit convivencial elaborats pel Departament d'Ensenyament per combatre situacions de conflicte.
Recursos en gestió de conflictes i prevenció de violència de gènere.
Aquest espai de la XTEC ofereix recursos pedagògics sobre coeducació per promoure l'eliminació de tota mena de discriminació per raó de sexe i prevenir la violència masclista.
Programa Estimar no fa mal: materials de sensibilització adreçats a personal docent.
L'Institut Català de les Dones ha elaborat aquest material per ajudar a desenvolupar actuacions preventives de caràcter pedagògic i/o formatiu encaminades a evitar o reduir la incidència de la violència masclista.
Pel que fa a accions formatives adreçades al professorat en matèria de prevenció de violència masclista el Departament posa a l'abast del personal docent i d'altres professionals de l'àmbit educatiu un conjunt d'accions formatives que podeu trobar en aquest enllaç: http://xtec.gencat.cat/ca/formacio/accio_orientacio_clima/coeducacio
Com a novetat, aquest curs 2014/2015 s'ha implantat el nou Cicle Formatiu de Grau Superior de Promoció d'igualtat de gènere (pioner a tota Espanya), on es treballa transversalment la prevenció de la violència de gènere i es desenvolupen les competències de:
Enllaços d'interès Dia Internacional prevenció violència masclista:
Dia internacional per a l'eliminació de la violència envers les dones